CSI: Miami

CSI: Miami er en amerikansk kriminalserie som gikk på CBS fra 2002 til 2012. Serien handlet om en fiktiv kriminalteknisk avdeling i Miami-politiet og var en spin-off fra CSI: Crime Scene Investigation, som utspiller seg i Las Vegas. Den filmes i et gult lys. Den andre spinn-off-serien, CSI: New York, kom noen år senere.

Produksjon
CSI: Miami er filmet primært i USA. De fleste utendørsopptakene er gjort Sør-Florida / Miami-Dade-området, men det meste av innendørsscenene er filmet i Raleigh Manhattan Studios i Manhattan Beach, California. Noen utendørsscener er filmet i Long Beach, California og Manhattan Beach. Strender i Downtown Long Beach-området brukes også til utendørsscener, blant annet Marina Green Park og Rainbow Lagoon Park.  Andre steder i Long Beach som blir brukt, er for eksempel Naples-distriktet, der kanaler og påkostede hjem med store båter, brygger og palmer minner om Miami.

Musikk
CSI: Miami bruker en låt av The Who ( «Won't Get Fooled Again») som sin temalåt. Tekstene ble skrevet av Pete Townshend, med vokal av Roger Daltrey fra The Whos 1971-album, Who's Next.

I hele serien spiller musikken en viktig rolle, med populærmusikk som ofte spilles i løpet av en episode. Musikere og grupper som har musikk som har blitt brukt på showet inkluderer Jay-Z, Beyoncé, Britney Spears, Lynyrd Skynyrd, Paul Oakenfold, Audioslave, Juno Reactor, Nine Inch Nails, Boards of Canada, Ill Niño, Sigur Ros, Prince, Oasis, MIA, Seal, Damien Rice, Lemon Jelly, Eminem, Chamillionaire, Black Eyed Peas, Chemical Brothers, Kylie Minogue, Foo Fighters, Amy Winehouse,  Linkin Park og Evanescence.

Medvirkende
Skaperne: Anthony E. Zuiker, Carol Mendelsohn og Ann Donahue
Produsenter: Jerry Bruckheimer, Anthony E. Zuiker, Carol Mendelsohn, Ann Donahue, Jonathan Littman, Danny Cannon, Nancy Miller, Sam Strangis

Seriens hovedpersoner
 David Caruso – Lieutenant Horatio Caine 
 Emily Procter – Calleigh Duquesne 
 Adam Rodriguez – Eric Delko 
 Rory Cochrane – Tim Speedle (2002–2004), (2007)
 Khandi Alexander – Dr. Alexx Woods (2002–2008), (2009) 
 Kim Delaney – Megan Donner (2002) 
 Sofia Milos – Det. Yelina Salas (2003–2005), (2006–2009)
 Jonathan Togo – Ryan Wolfe (2004–)
 Eva LaRue – Natalia Boa Vista (2005–)
 Rex Linn – Det. Frank Tripp (2003–)

Mottagelse

CSI: Miami har blitt kalt verdens mest populære TV-show. Følgende vurdering begrunnes av studier i 20 land over hele verden. Undersøkelsen, som ble utført av Informa Telecoms and Media, viste at CSI: Miami ble omtalt i flere topp ti diagrammer enn noe annet TV show. I samme undersøkelse, ble CSI: Crime Scene Investigation rangert på sjetteplass.

Sesonger

Eksterne lenker 

 
 

 CSI
Krimserier fra USA
TV-serier fra 2000-årene, fra USA
TV-serier fra 2010-årene, fra USA
Spin-off TV-serier
TV-produksjoner på CBS